Ruĝeca kolombo

Ruĝeca kolombo aŭ vinkolora kolombo (Patogienas subvinacea) antaŭe (Columba subvinacea) estas sudamerika kolombo de la familio Columbidae, kiu vivas el Kostariko suden ĝis okcidenta Ekvadoro, Bolivio, kaj centra Brazilo. Ĝi apartenas al klado de malgrandaj senornamaj specioj de Patagioenas kun karakteraj alvokoj kiuj konstituas la subgenron Oenoenas.Mahler, Bettina & Tubaro, Pablo L. (2001): Relationship between song characters and morphology in New World pigeons. Biological Journal of the Linnean Society 74(4): 533–539.  Kiel la aliaj Amerikaj kolomboj, ili estis iam kunigitaj kun siaj malnovmondaj parencoj en la genro Columba, sed nuntempe la amerika genro Patagioenas estas agnoskita denove kiel distinga.Johnson, Kevin P.; de Kort, Selvino; Dinwoodey, Karen, Mateman, A. C.; ten Cate, Carel; Lessells, C. M. & Clayton, Dale H. (2001): A molecular phylogeny of the dove genera Streptopelia and Columba. The Auk 118(4): 874–887.  PDF kompleta teksto 

Priskribo
eta|maldekstre
La Ruĝeca kolombo estas 28 cm longa kaj pezas 170 g. Ĝi estas senbilda kaj ĉefe vin-purpura, kaj pli ruĝeca dorse. La vosto kaj unuarangaj flugilplumoj estas malhelbrunaj, la beko estas nigra, kaj la piedoj estas purpur-ruĝaj. La irisoj estas tipe ruĝaj, sed povas, almenaŭ en la Amazona baseno, foje esti senbrile flavaj (tamen, pro la ruĝa okulringo, la iriso neniam aspektas tiom rimarkinde blanka kiel ĉe plenkreskuloj de la simpatria subspecio de plumbokolombo, P. plumbea). La ino estas iomete plisenbrila kaj pli bruna ol la masklo, kaj la junulo havas grizecbrunajn kapon, kolon kaj bruston, kun cinama aŭ ruĝeca skvamado sur kapo kaj supraj partoj.

Ĝi havas laŭtan kaj tre alta-tonan alvokon kuu, ku'KUU kuu, kun konsiderindaj paŭzoj inter alvokoj same kiel ĉe ties parencoj. Estas kelkaj geografiaj variaĵoj en la voĉo, kaj kelkaj populacioj kantas kvar-notajn kantojn, dum aliaj kantas tri-notajn kantojn.

Teritorio
En Centra Ameriko, la Ruĝeca kolombo estas anstataŭata je pli malaltaj areoj per sia proksima parenco, la tre simila Nigrabeka kolombo (P. nigrirostris). Ambaŭ specioj estas pli bone separataj laŭ alvoko, kiu estas pli rapida kaj malpli kompleksa en P. subvinacea.

En Centrameriko la Ruĝeca kolombo estas trovebla en arbarkanopeo de altaj teroj kaj duon-malfermaj arbaroj el 1500 m super marnivelo ĝis la arbolinio. En Sudameriko ĝi loĝas en la kanopeo de humidaj arbaroj el preskaŭ marnivelo ĝis 1500 m super marnivelo, foje eĉ pli alte; escepte, ili povas esti ĝis 3000 super marnivelo aŭ plie.Krabbe, Niels; Flórez, Pablo; Suárez, Gustavo; Castaño, José; Arango, Juan David & Duque, Arley (2006) The birds of Páramo de Frontino, western Andes of Colombia. Ornitologıá Colombiana 4: 39–50 [angla kun hispana resumo]. PDF fulltext En webarchive  2008-08-20 Ĝi ne estas rara tra sia ampleksa teritorio sed pro pliiĝanta Senarbarigo de sia habitato estis klasita kiel Vundebla specio fare de la IUKN.

Ĝi estas normale vidata en paroj dum ĝi manĝas en arbarpintoj fruktojn kaj berojn - partikulare de visko -; sed povas foje esti vidata ankaŭ sur padoj serĉantaj sablerojn. Ĝi konstruas fuŝan platforman neston el bastonetoj  5 m alte en malgranda arbo kaj la ino demetas unu blankan ovon.

Referencoj

 Literaturo 
 Stiles, F. Gary & Skutch, Alexander Frank (1989): A guide to the birds of Costa Rica. Comistock, Ithaca. 

Eksteraj ligiloj
Ruddy pigeon videos-(Columba subvinacea) on the Internet Bird Collection
Ruddy Pigion photo gallery VIREO
Photo-High Res ; Artikolo  mangoverde Photo-2--High Res 

Kategorio:Kolombedoj
Kategorio:Birdoj de Sudameriko
Kategorio:Birdoj de Centra Ameriko
Kategorio:Amazonio
Kategorio:Birdoj de Panamo
Kategorio:Birdoj de Kolombio
Kategorio:Birdoj de Kostariko
Kategorio:Birdoj de Ekvadoro
Kategorio:Birdoj de Venezuelo